Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Az országgyűlési biztos a 33/1997. (XI. 12.) MKM rendelettervezet elemzése során jutott arra a következtetésre, fennáll a veszélye annak, hogy a rendelet alapján a kiemelt tudományos fokozattal rendelkező vezető oktatók meghatározott
Paragraph Index: 110

(2) bekezdése az Alkotmánybíróság szerint állami kötelezettségvállalásokat fogalmaz meg, amelynek alapján az állam állampolgári jogon ellátást nyújt, és ennek ellentételezését jogosult követelni. Fontos hangsúlyozni azt is, hogy a társadalombiztosításban meglévő „vásárolt jogon” alapuló biztosítási elemek és a társadalombiztosítás szociális funkcióit egyaránt szükséges mérlegelni és figyelembe venni. Ezeket az alkotmányos elveket vették figyelembe az országgyűlési biztosok vizsgálataik során. A szociális biztonsághoz való jog sérelme egyszerűbben volt megállapítható azokban az ügyekben, amelyekben nyilvánvaló jogsértés is bekövetkezett, azaz például a jogbiztonság vagy a biztosítási jogviszonyon keresztül a tulajdonhoz való jog sérelmével összefüggésben lehetett rámutatni a szociális biztonság hiányára. Nehezebb volt az országgyűlési biztosok feladata azokban az esetekben, amikor ilyen jogsértés nem következett be, és a szociális biztonság kérdését önállóan kellett mérlegelni. Az OBH 1605/1996. számú ügyben az országgyűlési biztos általános helyettese megállapította, hogy a panaszos keresőképtelenségének időtartama alatt késedelmesen kapta meg az egészségbiztosítási pénztártól a neki járó táppénzt. Az egészségbiztosítási pénztár érvelését, miszerint a folyósítás elhúzódásának oka a megfelelő informatikai háttér hiánya volt, az általános helyettes nem tudta elfogadni, és alkotmányos visszásságnak minősítette a hatóság eljárását a szociális biztonsághoz való joggal összefüggésben. Az OBH 7039/1997. számú ügyben a panaszos nyugdíjának késedelmes megállapítása, illetve folyósítása miatt fordult az országgyűlési biztoshoz. A vizsgálat megállapította, hogy súlyosan sérült a panaszos jogbiztonsághoz való joga, mivel a nyugdíjbiztosítási igazgatóság nem vette figyelembe, hogy a munkaviszony megszűnése nem feltétele a nyugdíj megálla- 1999/18/II. szám pításának, és ezáltal a későbbiekben benyújtott nyugdíjigényt nem hat hónapra visszamenőleg bírálta el. A rendszeres szociális segély iránti kérelmek elbírálásának elmaradása súlyos megélhetési gondokat okozhat az érintetteknek. Az országgyűlési biztos erre tekintettel állapította meg az alkotmányos visszásságot, amikor az önkormányzat két hónappal később állapította meg a rendszeres szociális segélyt a kérelmezőnek, és ez idő alatt az ellátatlan maradt (OBH 3797/1997). Több személyt érintett az a vizsgálat, amely azért indult, mert egy fővárosi hajléktalanszálló lakói átmeneti segély iránti kérelmükre nem kaptak választ. Az országgyűlési biztos megállapította, hogy a kerületi és fővárosi önkormányzat szociális törvényre való hivatkozással átadta az ügyet az igazgatási és hatósági ügyosztálynak, ahol azonban a vizsgálat lezárásig sem elutasító, sem pedig helyt adó határozatok nem születtek. A jogbiztonság sérelmén túl ez az eljárás nyilvánvalóan sérti a szociális biztonságot is (OBH 3605/1997). A jövedelempótló támogatás elmaradása ugyancsak napi megélhetési gondokat jelenthet. Az OBH 7609/1996. számú ügyben az önkormányzat a jövedelempótló támogatás kiutalási címét helytelenül jelölte meg annak ellenére, hogy tudomása volt a helyes címről. Ezen a címen tartózkodó ismeretlen személy a támogatást felvette, így a jogosult ahhoz nem jutott hozzá. Az önkormányzatnak e gondatlan magatartása az országgyűlési biztos általános helyettesének értékelése szerint a panaszosnak olyan hátrányt okozott, amellyel sértette a szociális biztonsághoz való jogát. Anyagi jogi jogszabálysértés vezetett az alkotmányos

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes